**Република Србија**

**Г Р А Д Б Е О Г Р А Д**

**ГРАДСКА ОПШТИНА НОВИ БЕОГРАД**

**УПРАВА ГРАДСКЕ ОПШТИНЕ**

**Одељење за грађевинске и**

**комуналне послове и инвестиционо**

**пројектовање**

**Oдсек за грађевинске послове**

**Булевар Михаила Пупина 167**

**Нови Београд**

**Број: VIII-351-50/15**

**Дана: 22.05. 2015.године**

**СИ/JП**

Одељење за грађевинске и комуналне послове и инвестиционо пројектовање Управе Градске општине Нови Београд, решавајући по захтеву Петровић Радмила, из Београда, Станоја Главаша бр.12, за издавање решења за извођење радова на адаптацији и санацији стамбеног објекта, изграђеног на кат.парц. 3459/1 КО Нови Београд, на основу члана 8ђ. и члана 145. Закона о планирању и изградњи («Сл. гласник РС» бр.72/09, 81/09-испр., 64/2010 – одлука УС, 24/2011, 121/2012, 42/2013 - одлука Уставног суда, 50/2013 – одлука УС, 54/2013, 98/2013 - одлука УС,132/14 и 145/14) и чл.28 став 1., а у вези чл. 15, чл.16. и чл. 17 Правилника о поступку спровођења обједињене процедуре ( ''Службени Гласник РС'', бр.22/2015) и чл.210. Закона о општем управном поступку (''Службени лист СРЈ'', бр. 33/97, 31/01 и ''Службени гласник РС'' бр.30/10), доноси

# З А К Љ У Ч А К

 **ОДБАЦУЈЕ СЕ** захтев Петровић Радмила, из Београда, Станоја Главаша бр.12, заведен под бројем VIII-351-50/15 дана 12.01.2015.године, за издавање решења за извођење радова на адаптацији и санацији стамбеног објекта, изграђеног на кат.парц. 3459/1 КО Нови Београд, **јер нису испуњени формални услови** **за поступање по захтеву.**

# О б р а з л о ж е њ е

 Петровић Радмило, из Београда, Станоја Главаша бр.12, поднео је овом органу захтев број VIII-351-50/15 дана 12.01.2015.године, за издавање решења за радове описане у диспозитиву закључка.

Уз наведени захтев приложена је следећа документација:

 **-** Извод из листа непокретности број: 4903 Нови Београд издат од стране Службе за катастар непокретности Нови Београд бр.952-1/08-0924 од 14.02.2008. године, у фотокопији.

 -Решење Грађевинског инспектора Одељења за инспекцијске послове ГО Нови Београд број: III-356-347/14 од 29.05.2014.године, којим се налаже прибављање одобрења за извођење радова на санацији урушеног дела кровне конструкције за објекат на кат.парц.3459/2 КО Нови Београд у Улици Војвођанска бр.28 у Новом Београду.

 -Информација о локацији Секретаријату за урбанизам и грађевинске послове IX-13 бр.350.1-584/2015 од 25.02.2015.године.

 -Скица стана у фотокопији.

 Службено лице - техничке струке овог органа извршило је преглед списа предмета и упутило обавештење бр.VIII-351-50/15 дана 10.03.2015.године, у којем упућује инвеститора да захтев и техничку документацију прилагоди новим законским и подзаконским актима у поступку обједињене процедуре. У обавештењу је одређен и рок од 15 дана од дана пријема истог за достављање документације, под претњом да ће захтев бити одбачен услед формалних недостатака. Наведено обавештење инвеститор је примио 16.03.2015. године

 Одредбом члана 145. Закона о планирању и изградњи («Сл. гласник РС» бр.72/09, 81/09-испр., 64/2010 – одлука УС, 24/2011, 121/2012, 42/2013 - одлука Уставног суда, 50/2013 – одлука УС, 54/2013, 98/2013 - одлука УС,132/14 и 145/14) предвиђено је следеће:

'' Решење о одобрењу извођења радова се издаје инвеститору који има одговарајуће право у складу са чланом 135. овог закона, који достави идејни пројекат у складу са подзаконским актом којим се уређује садржина техничке документације према класи објекта, односно технички опис и попис радова за извођење радова на инвестиционом одржавању, односно уклањању препрека за кретање особа са инвалидитетом, а уредио је односе са јединицом локалне самоуправе у погледу доприноса за уређивање грађевинског земљишта и платио одговарајућу административну таксу''.

 Одредбом члана 28. Правилника о поступку спровођења обједињене процедуре предвиђено је:

''По пријему захтева за издавање решења из чл.145. Закона, надлежни орган проверава испуњеност формалних услова за поступање по захтеву из чл.27. овог правилника, уз сходну примену члана 16. овог правилника.

Одредбом члана 8ђ прописано је да током спровођења обједињене процедуре, надлежни орган искључиво врши проверу испуњености формалних услова за изградњу и не упушта се у оцену техничке документације, нити испитује веродостојност документа које прибавља у тој процедури, већ локацијске услове, грађевинску и употребну дозволу издаје, а пријаву радова потврђује, у складу са актима и другим документима из чл.8б. Надлежни орган у складу са ставом 1. Овог члана проверава искључиво испуњеност следећих формалних услова:

1) надлежност за поступање по захтеву, односно пријави;

2) да ли је подносилац захтева односно пријаве лице које, у складу са овим законом може бити подносилац захтева односно пријаве;

3) да ли захтев, односно пријава садржи све прописане податке;

4) да ли је уз захтев, односно пријаву приложена сва документација прописана овим законом и подзаконским актима донетим на основу овог закона;

5) да ли је уз захтев приложен доказ о уплати прописане накнаде, односно таксе;

 6) да ли су подаци наведени у изводу из пројекта, који је саставни део захтева за издавање грађевинске дозволе, у складу са издатим локацијским условима.

По захтеву за издавање, односно измену грађевинске и употребне дозволе, односно решења из чл.145. овог закона надлежни орган у роковима из чл.8д став 1. Овог закона доноси решење, осим ако нису испуњени формални услови за даље поступање по захтеву, када тај захтев одбацује закључком.

Ако подносилац захтева отклони утврђене недостатке и поднесе усаглашени захтева у року од десет дана од дана пријема закључка из става 3. Овог члана, а најкасније 30 дана од дана објављивања закључка на интернет страни надлежног органа, не доставља документацију поднету уз захтев који је одбачен од стране надлежног органа , нити поново плаћа административну таксу.

Одељење за грађевинске и комуналне послове и инвестиционо пројектовање Управе Градске општине Нови Београд испитало је испуњеност формалних услова за поступање по захтеву бр. VIII-351-50/15 који је поднео Петровић Радмило, из Београда, Станоја Главаша бр.12 и утврдило да је надлежно за поступање по захтеву, али да захтев не садржи све прописане податке, да подносилац није доказао да је лице које је у складу са Законом о планирању и изградњи може бити подносилац захтева. Како уз захтев није приложена комплетна документација прописана Законом о планирању и изградњи и подзаконским актима донетим на основу овог закона, те нису испуњени формални услови за поступање по захтеву.

Службено лице-техничке струке овог органа прегледало је списе предмета и донело налаз-1 дана 21.05.2015.године са следећим примедбама:

''Уз захтев за издавање Решења за извођења радова (за које се не издаје грађевинска дозвола), у смислу чл. 145 Закона о планирању и изградњи (''Службени гласник РС'', бр.72/09, 81/09, 64/10, 24/11, 21/12, 42/13, 50/13, 98/13,132/14 и 145/14) и у смислу чл.16 и 28 Правилника о поступку спровођења обједињене процедуре (Сл.Гласник РС бр.22/2015 од 27.02.2015.год., ступио на снагу 01.03.2015.), Правилника о садржини начину и поступку израде и начин вршења контроле техничкедокументације према класи и намени објеката (Сл.Гласник РС бр.23/2015 од 02.03.2015.године, ступио на снагу 03.03.2015.) као и осталих подзаконских аката у складу са овим Законом, није поднета сва документација прописана овим законом и подзаконским актима донетим на основу овог закона и то :

1. Није достављена одговарајући Идејни пројекат са главном свеском техничке докуменетације.
2. Сви делови техничке докумнетације морају бити урађени у складу са Правилником којим се уређује садржина техничке документације односно исти се морају доставити у електртонској форми као и у онолико примерака у папирној форми колико подносилац захтева жели да му надлежни орган овери и врати приликом издавања траженог решења . Сви делови техничке докумнетације (главна свеска, идејни пројекти за савку фазу) морају бити посебно запаковани и повезани јемстевником са одговарајућом општом докумнетацијом у складу са чл.28. Правилника о поступку спровођења обједињене процедуре (Сл.Гласник РС бр.22/2015)
3. За извођење радова на санацији објекта недостаје противпожарна сагласност на техничку документацију као и елаборат енергетсјке ефикасности у смислу чл.49 Правилника о садржини начину и поступку израде и начин вршења контроле техничке документације према класи и намени објеката (Сл.Гласник РС бр.23/2015)

Напомена: У случају реконструкције, адаптације, односно санације постојећег објекта пројекат садржи и архивски пројекат или снимак постојећег стања уколико архивски пројекат не постоји.

На основу предходно датог утврђено је да инвеститор са техничке стране није испунио формалне услове у смислу чл.8Ђ Закона о планирању и изградњи (''Службени Гласник РС'', бр.72/09, 81/09, 64/10, 24/11, 121/12, 42/13, 50/13, 98/13,132/14 И 145/14), као и чл.16. Правилника о поступку спровођења обједињене процедуре.''

Увидом у приложени Извод из листа непокретности број: 4903 Нови Београд издат од стране Службе за катастар непокретности Нови Београд бр.952-1/08-0924 од 14.02.2008. године утврђено је да Петровић Радмило није власник нити сувласник предметног објекта, те није ни доказао да је лице које у складу са Законом о планирању и изградњи може бити подносилац захтева.

Увидом у Катастаркси операт утврђено је да су имаоци права на предметном објекту – породичној стамбеној згради површине П=161 м2 у Улици Војвођанска бр.28 у Новом Београду: Балан Ђонић, Петровић Радмило, Додиг Гордана, Паунеску Татјана и Милић Славче, са заједничким обимом права приватне својине, из чега произилази да се сва наведена лица морају појавити као подносиоци захтева или Петровић Радмило али са овлашћењем свих имаоца права на предметном објекту.

Са свега изложеног, ово Одељење је утврдило да нису испуњени формални услови за поступање по захтеву Петровић Радмила, из Београда, Станоја Главаша бр.12, број VIII-351-50/15 поднет дана 12.01.2015.године те је применом одредби чл.8ђ и чл. 145 Закона о планирању и изградњи (''Службени гласник РС'', бр.72/09, 81/09, 64/10, 24/11, 121/12, 42/13, 50/13, 98/13,132/14 и 145/14) и чл.17 Правилника о поступку спровођења обједињене процедуре, овај орган одлучио као у диспозитиву овог закључка.

 Против овог закључка може се изјавити жалба Секретаријату за имовинске и правне послове града Београда у року од 5 дана од дана пријема истог, у складу са чланом 17. Правилника о поступку спровођења обједињене процедуре.

Жалба се предаје преко овог органа са уплаћеном административном таксом у износу од 430,00 динара, према тарифном броју 3, Одлуке о локалним административним таксама (Сл. лист града Београда'', 48/09, 60/09 45/10, 10/11,54/11, 65/12 и 77/14). Број рачуна: 840-742251843-73-Општинске административне таксе, позив на број 97 59-013.

 **Решено у Одељењу за грађевинске и комуналне послове и инвестиционо пројектовање Управе Градске општине Нови Београд, под бројем VIII-351-290/15 дана 22.05.2015.године.**

**ДОСТАВИТИ:**

 **НАЧЕЛНИК ОДЕЉЕЊА**

1. Подносиоцу захтева

2. Уз списе предмета **Живоратка Васић**

3. Архиви

 QMS-RP-08-002.04